**SZOMBATHELY MEGYEI JOGÚ VÁROS**

**KÖZGYŰLÉSÉNEK**

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. február 28-i ülésének jegyzőkönyvéből*

**58/2018. (II.28.) GVB számú határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság egyetért azzal, hogy a Hefele M. utcában az egyirányúsítás a Levéltár parkoló bejáratáig kiterjesztésre kerüljön, az érintett szakaszon az utca nyugati oldalán 3 db parkoló kerüljön kialakításra, valamint az érintett egyirányú útszakaszon biztosított legyen az ellenirányú kerékpáros forgalom az előterjesztés mellékletének helyszínrajza szerint.
2. A Bizottság elfogadja, hogy a 355/2017. (XI. 29.) Kormányrendelet szerint az előterjesztésben felsorolt lakott területen kívüli kerékpárút szakaszok birtokba adása megtörténjen.
3. A Bizottság elfogadja, hogy a vissznyereményi anyagokat az Önkormányzat az állam részére átadja.
4. Bizottság felkéri a polgármestert, hogy az 1-3. pontban foglalt döntések érdekében a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1. pont: 2018. május 30.

2-3. pont: azonnal

4. pont: azonnal

Lendvai Ferenc sk

a bizottság elnöke

Kivonat hiteléül:

Bálintné Rudolf Gabriella

jegyzőkönyvvezető